עופר כלף – ויקיפדיה
יש לשכתב ערך זה. הסיבה לכך היא: עשוי להיראות כפרסומת.
כלף התחיל את דרכו המוזיקלית בלהקת "עורי תימן". עבד עם הכוראוגרפית שרה לוי תנאי בלהקת המחול "ענבל" והכוראוגרפית אנה סוקולוב בהפקת מקור של תיאטרון תנועה של פסטיבל ישראל.[1] שימש כמתופף בלהקת מחול תימני מסורתי ושיתף פעולה עם הכוראוגרף אמיר קולבן במופע "קריעת שמע".
משנת 1994 עוסק בהוראת אמנות השירה ופיתוח הקול בשירה רב־תחומית ופופולרית.[2]
בשנים 2007—2011 כיהן בתפקיד ראש המחלקה הווֹקאלית הרב־תחומית באקדמיה למוסיקה ולמחול בירושלים. מורה לאמנות הביצוע בתחום השירה הרב־תחומית ומלמד קורס בתורת הכלי ומדעי הקול לזמרים. מנחה שחקנים ומלמד בסטודיו למשחק ניסן נתיב. יוזם סדנאות ומפגשים עם בני נוער, ומעביר מאסטר קלאס למוזיקאים ולהרכבים צעירים במגמות מוזיקה בבתי ספר תיכוניים בתחום המוזיקה הפופולרית.
כלף יצר והלחין את מופע המקור "שירת הלב", עבור פסטיבל העוד הבין לאומי ירושלים. המופע כולל לחנים מקוריים של כלף למילים של מבחר משוררים מהעת העתיקה והעת החדשה ושל משוררים עכשוויים כיהודה עמיחי, דוד אבידן, ישראל אלירז, ר' שמואל הנגיד, שרון אס, זלי גורביץ', בני שבילי, אלמוג בהר ושאול טשרניחובסקי.
הופיע עם הרכבים שונים והקים את האנסמבל של עופר כלף שהתמחה במוזיקה אתנית ישראלית ויצר את המופע והדיסק "חליל בוואדי".
השתתף במופע הפיוט "לקראת נעילה", הופיע והקליט עם המלחין נחום היימן, הזמרת לאה שבת ועוד.
בשנת 2013 ביצע את היצירה "תיקון חצות" מאת המלחין מרדכי סתר עם התזמורת והמקהלות של האקדמיה למוסיקה, בניצוחו של מאסטרו אורי סגל.
ביצע יצירות קונצרטנטיות בנות זמננו אשר נכתבו עבורו –האורטוריה "אהבת שמשון" מאת המלחין מיכאל וולפה, היצירה הסימפונית "שערי ירושלים" מאת המלחין בועז בן משה; שירים מאת המלחינים: אורי לשמן, עוזי חיטמן, תלמה אליגון ועוד, ויצירות להרכבים קאמריים, תזמורות, ואנסמבלים. עיבודים תזמורתיים לשירים ישראלים – עם התזמורת הסימפונית ירושלים רשות השידור, אנסמבל מוזיקה נובה, אנסמבל קפריזמה, אנסמבל מיתר, סינפונט רעננה, סינפונט באר שבע, התזמורת האנדלוסית אשדוד, תזמורת נתניה הקאמרית הקיבוצית ועוד.
הופיע בפסטיבל ישראל, פסטיבל זלצבורג, פסטיבל טורינו, פסטיבל למוזיקת ארצות הים התיכון פלרמו, פסטיבל קול המוסיקה בגליל העליון, פסטיבל העוד תל אביב, פסטיבל המשוררים במטולה, פסטיבל חג המוזיקה הישראלית, פסטיבל צלילים במדבר, ימי הזמר בחולון, פסטיבל הקהל, פסטיבל העוד הבין לאומי ירושלים ועוד.
השתתף בהקלטות של שירי לאדינו ובמופע "צלילי תור הזהב".
התוכן בקישור, Youtube
התוכן בקישור, Facebook
תיקון חצות ב Youtube
^ עופר כלף - זֶמֶרֶשֶׁת - זמר עברי מוקדם, www.zemereshet.co.il (בhe-IL)
^ The Looking Forward Association | עמותת רואים רחוק, The Looking Forward Association | עמותת רואים רחוק
אוחזר מתוך "https://he.wikipedia.org/w/index.php?title=עופר_כלף&oldid=26815134"